**Anexa 3**

**C1.1**

**sM 6/6A**

CONTRACT DE FINANȚARE

## Nr. C............................... /...................................

**PENTRU**

**ACORDAREA AJUTORULUI FINANCIAR NERAMBURSABIL ÎN CONDIȚIILE PROGRAMULUI NAȚIONAL PENTRU DEZVOLTARE RURALĂ**

**ROMÂNIA**

**Între:**

**AGENȚIA PENTRU FINANȚAREA INVESTIȚIILOR RURALE** *-* **România**, cu sediul în str. Știrbei Vodă, nr. 43, sector 1, București, Tel.40-22-750/Fax40-21315.67.79; email: cabinet@afir.info, reprezentată legal de ................................................., în funcția de Director General, **prin mandatar** ...................................................... – **Director General Adjunct al Centrului Regional pentru Finanțarea Investițiilor Rurale** ...................................... în calitate de **Autoritate Contractantă,** pe de o parte,

Și

# PERSOANĂ JURIDICĂ/PERSOANĂ FIZICĂ AUTORIZATĂ .............................. înființată/autorizată la data de.................., Cod Unic de înregistrare/Autorizație ...................................., cu sediul în str. ..........................., iudețul................, cod poștal...................., tel......................, fax . ......................., email....................................... cod RO.............(Cod Unic de Înregistrare în Registrul Unic de Identificare alocat de APIA) reprezentată prin ..............(nume și prenume).................................. în funcția de ....... (calitatea de reprezentare ca Administrator, potrivit actului normativ privind organizarea și funcționarea entității/persoanei juridice respective și conform statutului/actului constitutiv al persoanei juridice respective), identificat prin C.I/PASS seria............... nr. ..............................., CNP ................... în calitate de Beneficiar pe de altă parte,

s-a convenit încheierea prezentului ***Contract de Finanțare*** pentru acordarea***ajutorului financiar nerambursabil*** pe baza Cererii de finanțare nr. **F ………………………**în următoarele condiții:

## Articolul 1 – Obiectul Contractului

(1) Obiectul acestui Contract îl reprezintă acordarea finanțării nerambursabile de către Autoritatea Contractantă, în regim *de minimis[[1]](#footnote-1),* pentru punerea în aplicare a Cererii de finanțare nr. ………...……….pentru Proiectul : <titlul*>*

(2) Beneficiarului i se va acorda finanțarea nerambursabilă în termenii și condițiile stabilite în acest Contract, care este constituit din Contractul de Finanțare și anexele acestuia, pe care Beneficiarul declară că le cunoaște și le acceptă.

Cererea de finanțare depusa de beneficiar, însoțită de toate documentele anexate, declarată eligibilă ca urmare a verificărilor, modificărilor și completărilor efectuate pe parcursul etapei de evaluare și selecție, face parte integrantă din contract și este obligatorie pentru beneficiar, pe întreaga perioadă de valabilitate a contractului prevăzută la art. 2 alin. (3).

(3) Beneficiarul acceptă finanțarea nerambursabilă și se angajează să execute Proiectul pe propria răspundere, în conformitate cu prevederile cuprinse în prezentul Contract și cu legislația națională și comunitară în vigoare. Pe perioada de valabilitate a contractului, beneficiarul trebuie să-și respecte toate angajamentele asumate prin documentele depuse în vederea obținerii ajutorului financiar nerambursabil.

## Articolul 2 – Durata de valabilitate a contractului

**Durata de execuție, implementare si monitorizare a proiectului**

(1) **Durata de valabilitate**a contractului cuprinde durata de execuție și implementare a planului de afaceri și durata de monitorizare a proiectului.

(2) **Durata de execuție** a prezentului contract este de **maximum 36 de luni.** Aceasta este calculată începând cu data semnării contractului de finanțare de ambele părți și cuprinde durata de realizare efectivă și de implementare a planului de afaceri (33 de luni), la care se adaugă termenul de maximum 90 de zile calendaristice pentru efectuarea ultimei plăți.

**Durata de realizare efectivă și implementare a planului de afaceri** este de maximum 33 de luni **de la semnarea contractului** și reprezintă termenul limită până la care beneficiarul poate depune ultima cerere de plată, fără a se depăşi termenul de plată de 31.12.2025 prevăzut de Regulamentul (UE) nr. 2220/2020, cu modificările şi completările ulterioare.

**Durata de execuție prevăzută** la alin. (1) se poate suspenda la cererea beneficiarului, în situații temeinic justificate pe bază de documente, precum și în situații de forță majoră /circumstanțe excepționale/ stare de urgență instituită pe teritoriul Romaniei.

(3) **Durata de valabilitate** a contractului reprezintă durata de execuție a contractului de finanțare, la care se adaugă **3 ani** de monitorizare, perioadă care începe de la data ultimei plăți efectuată de către Autoritatea Contractantă. În perioada de monitorizare a contractului de finanțare, beneficiarul se obligă să respecte pe toată durata de valabilitate a contractului, criteriile de eligibilitate şi de selecţie înscrise în Planul de afaceri, parte integrantă din Cererea de finanţare. De asemenea, pe o perioadă de 3 ani de la ultima plată efectuată de Agenţie Beneficiarul se obligă să nu modifice obiectivele prevăzute în Planul de afaceri, parte integrantă din Cererea de finanţare, să nu înstrăineze investiţia parţial sau integral şi să nu îşi înceteze activitatea agricolă;

## Articolul 3 – Valoarea Contractului

1. Autoritatea Contractantă se angajează să acorde un sprijin financiar nerambursabil în sumă forfetară, de maximum ...................................... Euro, echivalentul a maximum ...................lei.

***Cursul de schimb*** *utilizat este cursul euro-leu stabilit de către Banca Central Europeană, publicat pe pagina web:* [*http://www.ecb.int/index.html*](http://www.ecb.int/index.html)*, valabil la data de 01 ianuarie a anului în cursul căruia este luată Decizia de acordare a ajutorului financiar nerambursabil (respectiv anul încheierii Contractului de Finanțare).*

(2) Sprijinul financiar prevăzut la alin. (1) se acordă în două tranșe, astfel:

1. **Prima tranșă** de maximum **......................................** Euro echivalentul a maximum **...................** lei, reprezentând **70% din valoarea sprijinului financiar nerambursabil prevăzută la alin. (1).**
2. **A doua tranșă** de maximum **......................................** Euro, echivalentul a maximum **...................**lei reprezentând **30% din valoarea sprijinului financiar nerambursabil prevăzută la alin. (1).**

## Articolul 4 – Modalitatea de plată

(1) Beneficiarul va întocmi dosarele cererilor de plată în conformitate cu Anexa III - Instrucțiuni de plată, la prezentul contract.

(2)  **Prima cerere de plată:**

- Dosarul cererii de plată (DCP) pentru prima transă de plată se va depune în **maximum 30 de zile** de la data semnării Contractului de Finanțare de către beneficiarul care prezentat documentul final de la mediu înainte de semnarea contractului de finanțare și reprezintă **70%** din valoarea prevazută la art. 3 alin. (1).

- Dosarul cererii de plată (DCP) pentru prima transă de plată se va depune în **maximum 6 luni** de la data semnării contractului de finanțare de către beneficiarul care a obținut decizia etapei de încadrare ca document final/acordul de mediu după semnarea contractului de finanțare și reprezintă 70% din valoarea prevazută la art. 3 alin. (1).

(3) **A doua cerere de plată**:

a) DCP pentru a doua tranșă de plată se depune în **maximum 33 de luni** de la data semnării Contractului de finanțare. A doua tranșă de plată se acordă dacă:

1. sunt îndeplinite cerințele privind eligibilitatea DCP,
2. beneficiarul a implementat standardele și normelor europene legate de protecția muncii și de mediu (dacă este cazul),
3. beneficiarul a înregistrat performanțele economice ale întreprinderii, astfel cum și-a asumat, prin comercializarea producției proprii/prestarea serviciilor (minimum 30% din valoarea prevazută la art. 3 alin. (2) litera a) ceea ce se verifica în momentul finalizării implementării Planului de afaceri.
4. La solicitarea celei de a doua tranșe de plată, beneficiarul se obligă să depună un **Raport** însoțit de documente justificative, prin care să facă dovada:
5. îndeplinirii celor asumate prin declarația pe proprie răspundere privind demararea implementării Planului de afaceri în cel mult 6 luni de la data aprobării Contractului de Finanțare, sens în care din raport trebuie să reiasă:

* data inceperii implementarii Planului de afaceri;
* fiecare obiectiv si fiecare activitate propusa prin Planul de afaceri,
* data îndeplinirii fiecărui obiectiv si a fiecărei activități propuse prin Planul de afaceri (sau dupa caz motivele neîndeplinirii).

1. desfășurării activităților comerciale prin producția comercializată sau prin activitățile prestate, în procentul de minimum 30% din valoarea primei tranșe de plată, asumat de beneficiar in Planul de afaceri la obiectivul general obligatoriu de îndeplinit. Cerința va fi verificată în momentul finalizării implementării corecte a Planului de afaceri.

## Articolul 5 – Dispoziții de plată

(1) Plata se va efectua pe baza cererilor de plată în conformitate cu Instrucțiunile de plată, Anexa III. *Cursul de schimb utilizat este cursul euro-leu stabilit de către Banca Central Europeană, publicat pe pagina web:* [*http://www.ecb.int/index.html*](http://www.ecb.int/index.html)*, valabil pentru data de 1 ianuarie a anului în cursul căruia este luată decizia de acordare a ajutorului financiar nerambursabil (respectiv anul încheierii Contractului de Finanțare).*

(2) Plata se va efectua în maximum 90 de zile calendaristice de la data înregistrării dosarului cererii de plată de către Autoritatea Contractantă, fără a se depăşi termenul de plată de 31.12.2025 prevăzut de Regulamentul (UE) nr. 2220/2020, cu modificările şi completările ulterioare.

(3) Plățile se vor efectua în **lei** în următorul cont:

**număr cont IBAN**: ………………………………..

**titular cont**: ……………………………………….

**Denumirea instituției financiar-bancare:** ………………..

**Adresa instituției financiar-bancare:** ……………….

**Articolul 6 – Anexe**

1. Următoarele documente sunt anexate la prezentul Contract şi sunt parte integrantă a acestuia, având aceeaşi forţă juridică:

|  |  |
| --- | --- |
| **Anexa I** - | Prevederi Generale |
| **Anexa II** - | Materiale și activități de informare de tip publicitar |
| – **Anexa III** | Instructiuni de plată pentru beneficiarii submăsurii 6.2, 6/6A |

1. La momentul demarării investiției, beneficiarul, are obligația de a utiliza versiunile actualizate ale anexelor la contractul de finanțare. În acest sens, va consulta pagina oficială de internet a AFIR (www.afir.info), secțiunea ”***Informații Utile***” pentru a descărca ultima versiune a anexelor sau va solicita Oficiului Județean pentru Finanțarea Investițiilor Rurale, de care aparține, versiunea actualizată a acestora.

## Articolul 7 – Dispoziții legale

(1) Prezentul contract obligă părțile să respecte întocmai și cu bună credință fiecare dispoziție a acestuia în conformitate cu principiul obligativității contractului între părțile contractante în temeiul articolului 1270 din Codul civil și reglementărilor în vigoare.

(2) Prezentul contract are natură administrativă în condițiile dispozițiilor legale aplicabile în materie de contencios administrativ, fiind încheiat în formă electronică, potrivit legii, în cuprinsul căruia s-a încorporat, atașat/ asociat o semnătură electronică avansată care este creată de un dispozitiv de creare a semnăturilor electronice calificat şi care se bazează pe un certificat calificat pentru semnăturile electronice emis în condițiile Regulamentului (UE) nr. 910/2014 se bazează pe un certificat calificat emis de un furnizor de servicii de încredere care se află în lista oficială a Uniunii Europene si care se regaseşte la <https://webgate.ec.europa.eu/tl-browser/#/>.

(3) Prezentul contract constituie titlu executoriu.

(4) Acest contract intră în vigoare la data ultimei semnături menționate în contract.

(5) Datele beneficiarilor vor fi făcute publice în conformitate cu REGULAMENTUL (UE) NR. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. [485/2008](file://\\\\fs\\metodologie\\PROCEDURI%20FEADR%20TRANSMISE%20AM%202016\\PNDR%202014-2020\\AppData\\Local\\Microsoft\\Windows\\Temporary%20Internet%20Files\\Content.Outlook\\AppData\\Local\\Microsoft\\Windows\\Temporary%20Internet%20Files\\AppData\\Local\\Microsoft\\Windows\\Temporary%20Internet%20Files\\AppData\\Roaming\\AppData\\Local\\Microsoft\\Windows\\INetCache\\Content.Outlook\\AppData\\Local\\Microsoft\\Windows\\Temporary%20Internet%20Files\\Content.Outlook\\AppData\\Local\\Microsoft\\Windows\\Temporary%20Internet%20Files\\AppData\\Local\\Microsoft\\Windows\\Temporary%20Internet%20Files\\AppData\\Local\\Microsoft\\Windows\\Temporary%20Internet%20Files\\AppData\\Local\\diana.salagean\\AppData\\Local\\AppData\\Local\\Microsoft\\Windows\\Temporary%20Internet%20Files\\Content.IE5\\AppData\\Local\\Microsoft\\Windows\\Users\\aharaseniuc\\AppData\\Local\\Microsoft\\Windows\\Temporary%20Internet%20Files\\AppData\\Local\\Microsoft\\Windows\\Temporary%20Internet%20Files\\Content.Outlook\\AppData\\Local\\Microsoft\\Windows\\Temporary%20Internet%20Files\\Users\\aharaseniuc\\AppData\\Users\\aharaseniuc\\AppData\\Local\\Microsoft\\Windows\\Temporary%20Internet%20Files\\AppData\\Local\\Temp\\AppData\\Local\\Users\\lmoldoveanu\\sintact%203.0\\cache\\Legislatia%20Uniunii%20Europene\\temp461468\\12004350.htm) ale Consiliuluiși pot fi prelucrate de către organisme de audit și de investigare ale Comunităților sau ale statelor membre, în vederea protejării intereselor financiare ale Comunităților.

## Articolul 8 – Notificări și comunicări

(1) Orice comunicare sau notificare adresată de una din părți celeilalte, va fi socotită ca valabil îndeplinită dacă este transmisă la adresa de e-mail prevăzută în partea introductivă a prezentului contract sau pe site-ul oficial AFIR.

(2) Dacă notificarea/comunicarea se trimite prin e-mail sau fax, ea se consideră primită în prima zi lucrătoare după ziua în care a fost expediată.

(3) Numai în situații excepționale notificarea/comunicarea se face pe cale poştală, caz în care se va transmite prin intermediul unei scrisori recomandate, cu confirmare de primire şi se consideră primită de destinatar la data menţionată de oficiul poştal primitor pe această confirmare.

(4) Notificările verbale nu se iau în considerare de niciuna dintre părți, dacă nu sunt confirmate prin intermediul uneia din modalitățile prevăzute la alin (1) – (3).

(5) În cazul în care notificarea/comunicarea prin fax, e-mail sau prin poștă nu este posibilă, din motive neimputabile Autorității Contractante, notificarea/comunicarea se va realiza prin publicitate. Notificarea/comunicarea prin publicitate se va realiza concomitent, atât la sediul Autorității Contractante cât și pe pagina de internet a Autorității Contractante, prin afișarea unui anunț în care se menționează că a fost emis un act administrativ pe numele Beneficiarului. Actul va fi considerat comunicat la expirarea termenului de 15 zile de la data afișării anunțului. Autoritatea Contractantă va menține afișarea anunțului timp de 15 zile de la data la care actul este considerat comunicat.

|  |  |
| --- | --- |
| **Pentru Beneficiar** | **Pentru Autoritatea Contractantă** |
| **Reprezentant legal**  Nume/prenume.................................  Data :................................................  Semnătura | **Director General Adjunct CRFIR**  Nume/prenume..................................................  Data :.................................................................  Semnătura |
| Director Economic/Contabil Sef Nume/prenume.................................  Data :................................................  Semnătura | **Vizat Compartiment Control Financiar Preventiv Propriu**  Nume/prenume..................................................  Data :.................................................................  Semnătura |
|  | **Compartiment Juridic și Contencios** Nume/prenume..................................................  Data :.................................................................  Semnătura |
|  | **Director CRFIR**  Nume/prenume..................................................  Data : .................................................................  Semnătura ....................................................... |

**C1.1 – Sub – măsura 6.2 , 6/6A– Schema de minimis**

# ANEXA I

# PREVEDERI GENERALE

## Articolul 1 - Obligații generale

(1) Beneficiarul se obligă să execute Proiectul în conformitate cu descrierea acestuia cuprinsă în Cererea de finanțare, astfel cum a fost aprobată împreună cu toate documentele anexate și în urma verificărilor, modificărilor și completărilor efectuate pe parcursul etapei de evaluare și selecție.

(2) Beneficiarul va fi singurul răspunzător în fața Autorității Contractante pentru implementarea corectă a obiectivelor din cadrul Planului de afaceri, parte integrantă din Cererea de finanțare.

(3) Beneficiarul trebuie să implementeze obiectivele prevăzute cu maximum de profesionalism, eficiență și vigilență în conformitate cu cele mai bune practici în domeniul vizat și în concordanță cu acest contract.

(4) **Toate activitățile înscrise în Planul de afaceri pentru care proiectul a primit punctaj la selecție, devin condiții obligatorii pentru menținerea sprijinului pe toată perioada de valabilitate a contractului de finanțare.**

**Articolul 2 – Obligații privind informarea și raportarea financiară și tehnică**

(1) Beneficiarul este obligat să întocmească și să atașeze la fiecare cerere de plată documentația necesară, respectând Instrucțiunile de Plată - **Anexa III** la prezentul contract;

(2) Beneficiarul are obligația să furnizeze orice alte informații de natură tehnică sau financiară solicitate de Autoritatea Contractantă.

(3) La data depunerii Dosarului cererii de plată pentru cea de a doua tranșă Beneficiarul trebuie să depună un **Raport** din care sa rezulte următoarele:

* faptul că implementarea Proiectului a fost demarată în termenul prevăzut la art. 3 alin. (4)
* dovada implementării corecte a Planului de afaceri prin înscrierea performanțelor economice ale intreprinderii, prin comercializarea producției proprii/prestarea serviciilor,
* fiecare obiectiv si fiecare activitate propuse prin planul de afaceri, indeplinirea acestora (sau dupa caz motivele neindeplinirii) si data realizarii acestora.

## Articolul 3 – Obligații

(1) Beneficiarul se obligă să respecte pe toată durata de valabilitate a contractului, criteriile de eligibilitate și de selecție înscrise în Cererea de finanțare, aprobată ca urmare a procesului de evaluare și selecție. De asemenea, în perioada de monitorizare, Beneficiarul se obligă să nu modifice substanțial obiectivele prevăzute în Planul de afaceri, parte integrantă din Cererea de finanțare, să nu înstrăineze investiția parțial sau integral și să nu își înceteze activitatea pentru care a fost finanțat.

(2) Modificările substanțiale sunt acelea care afectează natura, obiectivele sau condițiile de implementare, respectiv de punere în aplicare a proiectului sau creează un avantaj nejustificat beneficiarului, iar finanțarea publică se recuperează dacă Autoritatea Constractantă constată:

1. încetarea activității în zona rurala vizata de submăsura 6.2, 6/6A;
2. delocalizarea activitatii de la locul implementarii acesteia, prevazut in cererea de finantare si documentele anexate acesteia;
3. nerespectarea unui obiectiv prevazut in planul de afaceri;
4. o modificare a proprietății asupra unui element de infrastructură care dă un avantaj nejustificat unei întreprinderi sau unui organism public;
5. încalcarea declaratiei pe propria raspundere depusa la cererea de finantare.
6. nerespectarea criteriilor de eligibilitate si selectie, pentru care proiectul a fost evaluat, selectat si contractat.

Dacă Autoritatea Contractantă constată că obiectivele finanțate nu sunt folosite conform scopului destinat sau în cazul în care acestea au fost vândute sau închiriate pe perioada de valabilitate a contractului își rezervă dreptul de a recupera sprijinul acordat.

(3) Beneficiarul își va asuma integral răspunderea pentru prejudiciile cauzate terților din culpa sa pe parcursul derulării obiectivelor prevăzute în Planul de afaceri, parte integrantă din Cererea de finanțare. Autoritatea Contractantă va fi degrevată de orice responsabilitate pentru prejudiciile cauzate terților din culpa Beneficiarului.

(4) Beneficiarul trebuie să înceapă implementarea planului de afaceri în termen de cel mult 6 luni de la data semnării contractului de finanțare.

(5) Neînceperea implementării Planului de afaceri în termenul prevăzut la art. 3 alin. (4), respectiv neîndeplinirea condiției de a desfășura activități comerciale în procent minim de 30% din valoarea primei tranșe de plată constituie neregulă și conduce la încetarea contractului, cu recuperarea plăților aferente primei tranșe, cu dobânzile aferente.

**Articolul 4 - Conflict de interese**

Beneficiarul va adopta o asemenea conduită care va evita conflictul de interese, definit conform legislației în vigoare și nu va crea condițiile artificiale, în scopul obținerii sprijinului financiar, conform prevederilor art. 60 din Regulamentul (UE) nr.1306/2015 și ale Anexei la Ghidul solicitantului privind evitarea creării de condiții artificiale în accesarea PNDR 2014 – 2020.

În situaţia în care pe parcursul evaluării proiectului se constată suspiciuni privind crearea unor condiții artificiale în vederea accesării Programului, acestea vor fi semnalate iar beneficiarul va fi monitorizat pe toată durata de implementare a proiectului cu privire la aspectele identificate.

## Articolul 5 - Transparenţa, Confidenţialitata si protecţia datelor cu caracter personal și publicarea acestora

(1) Contractul de finanţare, inclusiv anexele sale, precum şi informaţiile şi documentele vizând executarea acestora constituie informaţii de interes public în condiţiile prevederilor Legii nr. 544 din 2001 privind liberul acces la informaţiile de interes public, cu modificările şi completările ulterioare, cu respectarea excepţiilor prevăzute de aceasta şi a celor stabilite prin prezentul contract.

(2) Următoarele elemente, aşa cum rezultă acestea din contractul de finanţare şi anexele acestuia, inclusiv, dacă e cazul, din actele adiţionale prin care se aduc modificări contractului sau anexelor sale, nu pot avea caracter confidenţial şi vor fi puse la dispoziţia solicitanţilor, la cerere:

a. Denumirea proiectului, denumirea completă a beneficiarului şi, dacă aceştia există, a partenerilor, data de începere şi cea de finalizare ale proiectului, date de contact – minimum o adresă de e mail şi număr de telefon – funcţionale pentru echipa proiectului; locul de implementare a proiectului – localitate, judeţ, regiune şi, dacă proiectul include activităţi care se adresează publicului, adresa exactă şi datele de contact pentru spaţiile dedicate acestor activităţi în cadrul proiectului;

b. Valoarea totală a finanţării nerambursabile acordate, şi intensitatea sprijinului exprimate atât ca sumă concretă, cât şi ca procent din totalul cheltuielilor eligibile ale proiectului, precum şi valoarea plăţilor efectuate.

c. Dimensiunea şi caracteristicile grupului ţintă şi, după caz, beneficiarii finali ai proiectului;

d. Informaţii privind resursele umane din cadrul proiectului: nume, denumirea postului, timpul de lucru;

e. Rezultatele estimate şi cele realizate ale proiectului, atât cele corespunzătoare obiectivelor, cât şi cele corespunzătoare activităţilor, cu referire la indicatorii stabiliţi;

f. Denumirea furnizorilor de produse, prestatorilor de servicii şi executanţilor de lucrări contractaţi în cadrul proiectului, precum şi obiectul contractului, valoarea acestuia şi plăţile efectuate;

g. Elemente de sustenabilitate a rezultatelor proiectului respectiv de durabilitate a investiţiilor în infrastructură sau producţie – informaţii conform contractului de finanţare, respectiv conform condiţiilor prevăzute în art. 71 din Regulamentul CE 1303/2013.

(3) Autoritatea Contractantă, beneficiarul şi, după caz, partenerii sunt exoneraţi de răspunderea pentru dezvăluirea de documente sau informaţii considerate ca fiind confidenţiale dacă:

a. Informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

b. Partea a fost obligată în mod legal să dezvăluie informaţia.

(4) a. Datele beneficiarilor vor fi făcute publice în conformitate cu Regulamentul (UE) nr. 1306/2013 din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. [352/78](file://C:\\Users\\teodora.popa\\AppData\\Local\\Users\\nbilnicu\\USERS\\bdinca\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact%203.0\\cache\\Legislatia%20Uniunii%20Europene\\temp461468\\12007249.htm), (CE) nr. 165/94, (CE) nr. [2799/98](file://C:\\Users\\teodora.popa\\AppData\\Local\\Users\\nbilnicu\\USERS\\bdinca\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact%203.0\\cache\\Legislatia%20Uniunii%20Europene\\temp461468\\12016016.htm), (CE) nr. [814/2000](file://C:\\Users\\teodora.popa\\AppData\\Local\\Users\\nbilnicu\\USERS\\bdinca\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact%203.0\\cache\\Legislatia%20Uniunii%20Europene\\temp461468\\12016766.htm), (CE) nr. [1290/2005](file://C:\\Users\\teodora.popa\\AppData\\Local\\Users\\nbilnicu\\USERS\\bdinca\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact%203.0\\cache\\Legislatia%20Uniunii%20Europene\\temp461468\\12012210.htm) şi (CE) nr. [485/2008](file://C:\\Users\\teodora.popa\\AppData\\Local\\Users\\nbilnicu\\USERS\\bdinca\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\nbilnicu\\AppData\\Local\\Microsoft\\Windows\\Temporary%20Internet%20Files\\Content.Outlook\\Users\\Users\\nbilnicu\\AppData\\Local\\Users\\lmoldoveanu\\sintact%203.0\\cache\\Legislatia%20Uniunii%20Europene\\temp461468\\12004350.htm) ale Consiliuluişi pot fi prelucrate de către organisme de audit și de investigare ale Comunităților sau ale statelor membre, în vederea protejării intereselor financiare ale Comunităților.

b. Datele cu caracter personal, sunt furnizate şi prelucrate în conformitate cu cerințele Regulamentului (UE) nr. 679/2016 al Parlamentului European și al Consiliului Uniunii Europene privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

5(1) AFIR consultă și prelucrează, prin operațiunile prevăzute de lege în vederea desfășurării activității specifice, datele cu caracter personal furnizate AFIR de către solicitant/beneficiar, pentru care acesta a declarat că a luat la cunoștința odată cu depunerea cererii de finanțare, în contextul acordului privind prelucrarea datelor cu caracter personal, luând la cunoștință despre dreptul de acces la date, de intervenție și de opoziție, dreptul la rectificarea datelor, dreptul la ștergerea datelor (“dreptul de a fi uitat”), dreptul la restricționarea prelucrării, dreptul la portabilitatea datelor, dreptul la retragerea consimțământului în cazul prelucrării în scop de informare sau promovare, dreptul de a fi notificat de către operator, drepturi care pot fi exercitate în limitele legale, trimițând o adresa scrisă, datată și semnată către AFIR în care să se precizeze numele complet și domiciliul pentru identificare, cât și dreptul de a se adresa Autorității Naționale de Supraveghere a Prelucrării Datelor cu Caracter Personal sau justiției.

5(2) Furnizarea datelor cu caracter personal este necesară pentru executarea prezentului contract, în caz contrar, relația contractuală fiind în imposibilitate de a fi stabilită, contractul de finanțare având statut de contract neîncheiat.

5(3) Prezentul contract de finanțare constituie temei pentru prelucrarea datelor cu caracter personal pe care AFIR le-a primit de la beneficiar. Termenul pentru care sunt prelucrate datele cu caracter personal, reprezintă durata contractuală pâna la expirarea obligațiilor contractuale, inclusiv termenele de arhivare.

## Articolul 6 - Publicitate

Autoritatea Contractantă cere ca, prin orice notă sau publicare făcută de Beneficiar privind Proiectul, incluzând o conferință sau un seminar, trebuie să specifice că a primit fonduri de la Uniunea Europeană. Beneficiarul trebuie să facă referiri la contribuția financiară a Comunității Europene în informația oferită, în rapoartele interne și anuale și în orice relație cu mass-media.

## Articolul 7 - Dreptul de proprietate/utilizare a rezultatelor

(1) Drepturile de proprietate industrială și intelectuală rezultate din implementarea proiectului sunt drepturi exclusive ale Beneficiarului, acesta fiind singurul răspunzător pentru drepturile de proprietate industrială sau intelectuala revendicate de terțe persoane.

(2) Prin derogare de la prevederile primului paragraf, Beneficiarul poate acorda Autorității Contractante dreptul de a utiliza în mod liber așa cum crede de cuviință, toate documentele care derivă din Planul de afaceri, parte integrantă din Cererea de finanțare, în orice formă a lor.

## Articolul 8 - Monitorizarea și Evaluarea obiectivelor prevăzute în Planul de afaceri

(1) Pe durata de valabilitate a prezentului contract, Beneficiarul trebuie să își asume obligația furnizării Autorității Contractante, Comisiei Europene și/sau agenților lor autorizați, Consiliului Concurenței, altor autorități competente, în formatul și în termenul solicitate de aceste instituții, a oricărui document sau informație în vederea îndeplinirii procedurilor de raportare și de monitorizare și evaluare ale obiectivelor prevăzute în Planul de afaceri, și să admită drepturile lor de acces descrise în art. 14 alin. (2).

(2) Rezultatul oricărei evaluări va fi pus la dispoziția părților contractante.

(3) Dacă pe parcursul perioadei de monitorizare, respectiv perioada de 3 ani de la data ultimei plăţi se constată următoarele situații:

* obiectivele finanțate nu sunt utilizate conform scopului rezultat din cererea de finanțare sau sunt închiriate (date în folosința unei terțe persoane);
* proiectului i se aduc modificări substanțiale;
* nerespectarea obligațiilor statuate prin acest contract,

Autoritatea Contractantă va soma cu termen beneficiarul să remedieze deficiențele identificate. Beneficiarul are obligația de a realiza, la termenele specificate, remedierea deficiențelor identificate, implementarea recomandărilor rezultate în urma misiunilor de control ale Autorității Contractante și/sau CE.

În cazul în care deficiențele nu sunt remediate în termenul acordat sau beneficiarul nu procedează la demararea operațiunilor de remediere în maximum 30 de zile calendaristice de la primirea notificării, Autoritatea Contractantă va proceda la recuperarea integrală a contravalorii ajutorului financiar public nerambursabil plătit.

(4) În cazul în care, pe parcursul perioadei de monitorizare se constată că obiectivele/componentele investiției pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul înstrăinării) contravaloarea ajutorului financiar public nerambursabil va fi recuperată integral.

(5) În cazul în care, pe parcursul perioadei de monitorizare, se constată că Beneficiarul nu mai respectă condițiile de implementare, respectiv nu mai sunt îndeplinite obiectivele proiectului, Autoritatea Contractantă va proceda după caz (în funcție de gradul de afectare, gravitatea faptelor, etc):

a) fie la recuperarea integrală a ajutorului financiar nerambursabil plătit cu încetarea contractului de finanțare,

b) fie la recuperarea parțială, respectiv proportional cu obiectivele nerealizate din Planul de afaceri afectate de neregulă, care nu mai îndeplinesc condițiile menționate, nefiind influențată integral eligibilitatea generală a proiectului, respectiv utilitatea în considerarea căreia s-a acordat ajutorul financiar nerambursabil.

(6) Beneficiarul are responsabilitatea ca pe întreaga perioadă de valabilitate a contractului să mențină în funcțiune investiția realizată și să demonstreze utilitatea acesteia conform descrierilor formulate si a angajamentelor asumate prin Cererea de Finanțare.

(7) Sprijinul acordat va fi recuperat dacă obiectivele finanțate nu sunt utilizate/folosite conform scopului destinat din obiectivul cererii de finanțare, dacă se modifică substanțial proiectul sau în cazul în care acestea își modifică destinația în perioada de monitorizare.

(8) Dreptul de a stabili creanţa bugetară, conform prevederilor legislației în vigoare, se prescrie în termen de 3 ani de la data de 1 ianuarie a anului următor datei de închidere a programului, comunicată oficial de către Comisia Europeană prin emiterea declarației finale de închidere, cu excepția cazului în care normele europene prevăd un termen mai mare.

(9) Având în vedere caracterul *de* *minimis* al ajutorului, beneficiarul are obligația păstrării unei evidențe a informațiilor despre ajutoarele primite pentru o perioadă de minimum 10 ani de la data la care a fost acordată ultima plată. Această evidență trebuie să conțină informațiile necesare pentru a demonstra respectarea tuturor condițiilor impuse prin actul de acordare, cum sunt: date cu privire la identificarea beneficiarului la momentul acordării sprijinului, durata, cheltuielile eligibile, valoarea, momentul și modalitatea acordării ajutorului, originea acestuia, durata, metoda de calcul al ajutoarelor acordate.

(10) În conformitate cu prevederile art. 45 alin. (1) din Ordonanța de urgență a Guvernului nr. 77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr.21/1996, aprobată cu modificări și completări prin Legea nr. 20/2015, cu modificările ulterioare, constituie contravenții și se sancționează cu amendă cuprinsă între 5.000 lei și 40.000 lei următoarele fapte ale beneficiarului:

a) furnizarea de informații și documente incomplete, precum și nefurnizarea informațiilor și documentelor solicitate în termenele stabilite de Consiliul Concurenței sau de furnizori autorități publice;

b) refuzul nejustificat de a se supune controlului desfășurat conform prevederilor art. 26 alin. (3) și art. 32 din Ordonanța de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările ulterioare;

c) neîndeplinirea obligației de organizare a evidenței specifice privind ajutoarele de stat primite prevăzute la art. 43 alin (1) din Ordonanța de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările ulterioare.

## Articolul 9 - Amendament la Contract

(1) Beneficiarul poate solicita online, prin intermediul aplicației, modificarea Contractului de Finanțare numai în cursul duratei de execuție a acestuia stabilită prin contract și nu poate avea efect retroactiv.

(2) Orice modificare la contract se va face cu acordul ambelor părți contractante, cu excepția situațiilor în care intervin modificări ale legislației aplicabile finanțării nerambursabile, când Autoritatea Contractantă va notifica în scris Beneficiarul cu privire la aceste modificări, iar Beneficiarul se obligă a le respecta întocmai.

(3) Orice amendament al Contractului sau al anexelor sale trebuie făcut în scris, în format electronic, printr-un act adițional/o notă de aprobare/notificare. Actele adiționale/notele de aprobare/notificările vor fi încheiate în aceleași condiții ca și Contractul de finanțare, conform procedurilor specifice.

(4) Scopul actului adițional trebuie să fie strâns legat de natura proiectului acoperit prin contractul inițial.

(5) Valoarea ajutorului financiar nerambursabil aprobată și prevăzută în contract nu poate fi majorată.

(6) Beneficiarul se obligă a notifica Autoritatea Contractantă cu privire la:

1. modificarea adresei sediului profesional/sediului social, după caz, sau a punctelor de lucru afectate derulării prezentului contract;
2. modificarea contului bancar sau al băncii prin care se derulează proiectul ce face obiectul prezentului contract;
3. înlocuirea reprezentantului legal al proiectului.

Notificarea va fi însoțită de documente justificative, eliberate de autoritățile competente.

În cazul schimbării structurii acționariatului, fără a se modifica datele de identificare a beneficiarului, Beneficiarul se obligă a notifica această intenție Autorității Contractante, în vederea obținerii acordului acesteia, în scris și prealabil operării oricăror modificări în acest sens, iar notificarea va fi însoțită de documente justificative corespunzătoare. Autoritatea Contractantă poate aproba modificarea solicitată de beneficiar, caz în care nota de aprobare devine parte integrantă a contractului.

(7) În cazul solicitării de înlocuire a reprezentantului legal, beneficiarul va prezenta declaraţia privind prelucrarea datelor cu caracter personal şi declaraţie prin care noul reprezentant legal îşi exprimă consimţământul ca AFIR să solicite instituției abilitate conform legii extrasul de pe cazierul judiciar, semnate de noul reprezentant legal. În cazuri excepționale, (cazierul judiciar nu poate fi obţinut de AFIR), se va solicita prin intermediul informaţiilor suplimentare depunerea de către beneficiar a cazierul judiciar.

(8) Autoritatea Contractantă poate aproba/respinge modificarea solicitată de beneficiar, caz în care Nota AFIR de aprobare/respingere devine parte integrantă a contractului.

## Articolul 10 – Cesiunea.

În caz de imposibilitate, neimputabilă Beneficiarului, de a executa prevederile contractuale, activitatea va fi preluată de succesorii săi în drepturi. De asemenea, pentru circumstanțe excepționale sau în situații deosebite care crează o imposibilitate de executare a contractului, justificate temeinic de către beneficiar, survenite inclusiv în cadrul perioadei de monitorizare, activitatea poate fi preluată de cesionar, cu aprobarea expresă și prealabilă a Autorității Contractante și cu obligativitatea ca cesionarul să nu figureze cu sprijin prin sM 6.2, 6/6A şi să nu figureze ca beneficiar al măsurilor similare din cadrul SDL care au ca tip de sprijin sumă forfetară şi sunt finanţate prin sM 19.2.

În condiţiile legii, contractul de finanţare şi toate drepturile şi obligaţiile ce decurg din acesta nu pot face obiectul cesiunii, fără acordul expres şi prealabil al AFIR.”

**Articolul 11 – Încetarea contractului**

(1) În cazuri excepționale și temeinic dovedite, inclusiv cazurile de forță majoră invocate și comunicate între părți în condițiile legii, Autoritatea Contractantă poate decide încetarea Contractului printr-o notificare scrisă, fără a fi cerută returnarea finanțării nerambursabile, aferentă tranșei I de plată, sau după caz a ambelor tranșe de plată.

(2) Părțile pot decide, prin acord, încetarea Contractului, ca urmare a solicitării scrise din partea beneficiarului, aprobată de Autoritatea Contractantă sau din iniţiativa Autorității Contractante, caz în care beneficiarul va restitui integral sumele primite ca finanţare nerambursabilă până la data încetării contractului.

(3) În cazul constatării unei nereguli cu privire la încheierea ori executarea Contractului, inclusiv în cazul în care beneficiarul este declarat în stare de incapacitate de plată sau a fost declanșată procedura falimentului, precum și în situația în care Autoritatea Contractantă constată că cele declarate pe proprie răspundere de beneficiar, prin reprezentantul său, nu corespund realității sau documentele/ autorizațiile/ avizele depuse în vederea obținerii finanțării nerambursabile sunt constatate ca fiind neadevarate/ false/ incomplete/ expirate/ inexacte/ nu corespund realității, Autoritatea Contractantă poate înceta valabilitatea Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate și fără intervenția instanței judecătorești.

(4) În aceste cazuri, beneficiarul va restitui integral sumele primite ca finanțare nerambursabilă, împreună cu dobânzi și penalități în procentul stabilit conform dispozițiilor legale în vigoare, în conformitate cu prevederile art. 16 din prezenta Anexă.

(5) În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate. În cazul în care neîndeplinirea de către beneficiar a obligaţiilor contractuale afectează eligibilitatea proiectului sau condiţiile de selectare care ar fi determinat nefinanțarea acestuia, sau dacă pe parcursul implementării se constată faptul că au existat erori în evaluarea cererii de finanțare sau a cererilor de plată, care conduceau la neeligibilitatea acestora, recuperarea sprijinului financiar se realizează integral.

(6) În situația în care la data solicitării celei de-a doua tranșe de plată se constată neîndeplinirea unuia/mai multor obiective specifice prevăzute în Planul de afaceri, AFIR va proceda la recuperarea unei sume proporțional cu ponderea aferentă obiectivului/obiectivelor nerealizate (se aplică la intreaga valoare a sprijinului acordat).

În cazul beneficiarului împotriva căruia instanța a dispus prin hotărâre judecătorească deschiderea procedurii de insolvenţă, Autoritatea Contractantă are obligația să demareze, în condiţiile legii, procedura de constatare a neregulilor şi de stabilire a creanţelor bugetare pentru sumele acordate în cadrul contractului.

(7) Anterior încetării Contractului de Finanțare, Autoritatea Contractantă poate suspenda contractul și/sau plata ca o măsură de precauție, fără o avertizare prealabilă. În acest caz, este o măsură unilaterală dispusă de Autoritatea Contractantă, în care se urmează procedura privind suspendarea contractului de finanțare și înștiințarea beneficiarului, fără ca beneficiarul să mai depună documente justificative pentru justificarea acestei măsuri.

**Articolul 12 –Durata de execuție a Contractului de Finanțare**

Durata de execuție a Contractului de Finanțare este de 36 de luni și începe de la data semnării acestuia de către ambele părți”. Durata maximă de execuţie a contractelor de finanţare nu poate depăşi termenul de plata de 31.12.2025 prevăzut de Regulamentul (UE) nr. 2220/2020, cu modificările şi completările ulterioare.

## PREVEDERILE FINANCIARE

**Articolul 13 – Eligibilitatea cheltuielilor**

(1) Cheltuielile **neeligibile** pentru finanțarea în cadrul submăsurii 6.2, 6/6A sunt cele prevăzute în PNDR 2014-2020, coroborate cu cele din Ordinul ministrului agriculturii și dezvoltării rurale nr. 1731/2015;

(2) Sprijinul acordat va fi recuperat dacă:

* obiectivele finanțate nu sunt utilizate/folosite conform scopului destinat rezultat din Planul de afaceri,
* se modifică substanțial obiectivele din planul de afaceri prevăzute inițial,
* beneficiarul modifică destinația obiectivelor
* beneficiarul își încetează activitatea în perioada de monitorizare.

În cazul în care la data verificării, beneficiarul nu face dovada desfășurării acțiunilor prevăzute în Planul de Afaceri ca urmare a unei situații de forță majoră, **prima tranșă de plată nu se recuperează iar cea de-a doua tranșă de plată nu se mai plătește de către Autoritatea Contractantă**.

(3) Beneficiarul trebuie să notifice Autoritatea Contractantă la apariția oricărei modificări survenite în derularea obiectivelor prevăzute în Planul de afaceri.

## Articolul 14 - Contabilitate și controale tehnice și financiare

(1) Beneficiarul trebuie să țină înregistrări contabile sistematice și precise referitoare la executarea contractului. Sistemul contabil utilizat va urma procedurile dictate de uzanțele profesionale și legale. Pentru fiecare obiectiv trebuie ținută o evidență separată, cu toate veniturile și cheltuielile pe perioada de valabilitate a contractului.

(2) Beneficiarul trebuie să consimtă la inspecțiile pe bază de documente sau la fața locului efectuate de Autoritatea Contractantă, Consiliul Concurenței, Comisia Europeană și orice alt organism cu atributii în domeniu asupra modului de utilizare a finanțării nerambursabile pe durata de valabilitate a contractului. În acest scop, Beneficiarul se angajează să acorde personalului Autorității Contractante, Consiliului Concurenței, Comisiei Europene sau al oricarui organism cu atribuții în domeniu ori altor persoane mandatate de aceste instituții, dreptul de acces la locurile și spațiile unde se implementează obiectivele prevăzute în Planul de afaceri, inclusiv acces la sistemele informatice, precum și la toate documentele și fișierele informatice privind gestiunea tehnică și financiară. Documentele trebuie să fie ușor accesibile și arhivate, astfel încât să permită verificarea lor. Beneficiarul este obligat să informeze Autoritatea Contractantă de locul unde sunt arhivate documentele.

## Articolul 15 - Suma finală a finanțării comunitare

Valoarea totală a ajutorului financiar nerambursabil care urmează a fi plătită de Autoritatea Contractantă nu va depăși suma finanțării nerambursabile prevăzută în lei și în euro la art. 3, alin. (1) din Contract.

## Articolul 16 - Nereguli, sume necuvenite și restituirea finanțării

1. Prin ”neregulă” în accepțiunea prezentului contract, se înțelege orice abatere de la legalitate, regularitate și conformitate, în raport cu dispozițiile legislației naționale și/sau europene, precum și cu prevederile contractelor ori a altor angajamente legal încheiate în baza acestor dispoziții, ce rezultă dintr-o acțiune sau inacțiune a beneficiarului ori a autorității contractante cu competențe în gestionarea fondurilor europene, care a prejudiciat sau care poate prejudicia bugetul Uniunii Europene și/sau fondurile publice naționale aferente acestora printr-o sumă plătită necuvenit.

(2) Prin ,,fraudă” în accepțiunea legii speciale, se înțelege infracțiunea săvârșită în legătură cu obținerea ori utilizarea fondurilor europene și/sau a fondurilor publice naționale aferente acestora, încriminată de Codul penal ori de alte legi speciale.

(3) Dacă Autoritatea Contractantă stabilește că actele/faptele Beneficiarului au drept scop obținerea unui avantaj care contravine obiectivelor submăsurii sM 6.2, 6/6A/schemei de minimis aferente, aplicabile în situația în cauză, prin crearea în mod artificial a condițiilor necesare pentru obținerea avantajului, va proceda în consecință, după caz, fie la neacordarea avantajului respectiv, fie la retragerea acestuia.

(4) În cazul înregistrării unei nereguli, definite la alin. 1lit. (a), beneficiarul va restitui integral valoarea finanțării necuvenite primite din partea Autorității Contractante în termenele prevăzute în cuprinsul actelor de notificare transmise de Autoritatea Contractantă.

Dacă Beneficiarul nu se conformează acestei obligații, Autoritatea Contactantă va stabili accesorii/majorări, dobânzi (după caz)pentru întârziere și va proceda la recuperarea sumei în conformitate cu dispozițiilor legale în vigoare.

Beneficiarul trebuie să se asigure că în cazul rambursării/executării silite de către ANAF a sumelor provenite din nereguli sau fraudă, contul Autorităţii Contractante a fost creditat.

Beneficiarul va datora accesorii/majorări, dobânzi și penalități de întârziere (după caz) până la data creditării contului Autorităţii Contractante de către ANAF.

(5) În cazul în care neregula este depistată înainte de efectuarea ultimei plăți conform prezentului contract sau conform oricărui alt contract de finanțare încheiat pentru acordarea de ajutor financiar nerambursabil prin intermediul PNDR, Autoritatea Contractantă va proceda la diminuarea sumei rambursate începând cu tranșa următoare aferentă oricărui contract de finanțare, până la stingerea integrală a debitului la care se adaugă valoarea penalităților.

În cazul în care neregula sau plata excedentară este depistată după efectuarea ultimei tranșe de plată aferentă prezentului contract și debitul nu poate fi recuperat în totalitate prin diminuarea sumei aferentă oricărui alt contract de finanțare încheiat de Beneficiar pentru acordarea de ajutor financiar nerambursabil prin PNDR, Autoritatea Contractantă va sesiza instituția competenta în domeniu, în vederea declanșării executării silite, conform prevederilor legislației naționale în vigoare.

(6) În cazul constatării unor indicii de fraudă sau de suspiciune de fraudă, Autoritatea Contractantă va sesiza de îndată DLAF și organele de urmărire penală competente.

(7) În cazul în care, urmare sesizării menționate la alin. (6), organele de urmărire penală competente transmit cazul spre soluționare instanțelor de judecată, Autoritatea Contractantă va lua măsura suspendării contractului de finanțare, respectiv a termenului de execuție și suspendarea plății sumelor solicitate de beneficiar până la pronunțarea definitivă și irevocabilă a instanței de judecată.

## Articolul 17 - Forță majoră

(1) Prin forță majoră se înțelege orice eveniment extern, imprevizibil, absolut invincibil și inevitabil, independent de voința părților contractante, intervenit după data semnării contractului, care împiedică executarea contractului și care exonerează de răspundere partea care o invocă.

În accepțiunea prevederilor art 2 alin.(2) din Regulamentul (UE) nr. 1306/2013 privind finanțarea, gestionarea și monitorizarea politicii agricole comune, cazuri de "forţa majoră" şi "circumstanţe excepţionale", în special următoarele cazuri:

a) decesul beneficiarului;

b) incapacitatea profesională pe termen lung a beneficiarului;

c) o catastrofă naturală gravă care afectează puternic exploataţia agricolă;

d) distrugerea accidentală a clădirilor destinate creşterii animalelor, aflate pe exploataţia agricolă;

e) o epizootie sau o boală a plantelor care afectează parţial sau integral şeptelul sau, respectiv, culturile beneficiarului;

f) exproprierea întregii exploataţii agricole sau a unei mari părţi a acesteia, dacă exproprierea respectivă nu ar fi putut fi anticipată la data depunerii cererii;

g) o situație epidemiologică internațională, declarată pandemie de către Organizația Mondială a Sănătății, incidentă şi pe teritoriul României, reglementată în condițiile stabilite prin legislaţia naţională şi reglementările procedurale specifice de implementare a PNDR.

Nu constituie forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi.

(2) Partea contractantă care invocă Forța Majoră are obligația de a notifica celeilalte părți, în termen de 5 zile de la data apariției respectivului caz de forță majoră, să transmită acte doveditoare emise de autoritățile competente în termen de cel mult 15 zile de la data producerii acesteia și este obligată să-i comunice data încetării cazului de forță majoră, în termen de 5 zile, și de a lua orice măsuri care îi stau la dispoziție în vederea limitării consecințelor. În cazul decesului beneficiarului, succesorii în drepturi vor notifica AFIR cu privire la producerea evenimentului și vor transmite acte doveditoare emise de autorităţile competente nu mai târziu de 5 zile de la data acceptării succesiunii.

(3) Partea contractantă care invocă o circumstanță excepțională are următoarele obligații:

a) de a notifica cealaltă parte

b) de a transmite acte doveditoare emise de autorităţile competente

c) de a comunica data încetării circumstanței excepționale, în termen de 5 zile

d) de a lua orice măsuri care îi stau la dispoziţie în vederea limitării consecinţelor.

(4) Dacă părțile nu procedează la notificare, în condițiile și termenele prevăzute, a începerii și încetării cazului de forță majoră sau a cazului excepțional, partea care o invoca nu va putea beneficia de suspendare ori exonerare executare obligații și va suporta toate daunele provocate celeilalte părți prin lipsa de notificare.

(5) Fiecare caz excepțional sau de forță majoră invocat şi comunicat AFIR trebuie dovedit și va constitui obiectul verificărilor ce vor fi efectuate cu aceasta ocazie de către Autoritatea Contractantă pentru stabilirea încadrării cazului respectiv ca eveniment exonerator de răspundere contractuală.

(6) Îndeplinirea contractului poate fi suspendată pe perioada de acțiune a Forței Majore/circumstanței excepționale, fără a prejudicia drepturile ce se cuvin părților, până la apariția acesteia.

(7) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 6 luni, părțile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a Contractului, fie asupra desființării acestuia.

În cazul în care circumstanța excepțională şi/sau efectele acesteia obligă la suspendarea executării prezentului contract pe o perioadă mai mare de 12 luni, părţile se vor întâlni într-un termen de cel mult 10 zile de la expirarea perioadei, pentru a conveni fie asupra modului de executare a contractului, fie asupra desfiinţării acestuia.

(8) Rambursarea ajutorului primit nu se solicită în cazuri de forță majoră și în circumstanțe excepționale, astfel cum sunt menționate la articolul 2 din Regulamentul (UE) nr. 1306/2013.

(9) Cazul fortuit nu este exonerator de răspundere contractuală.

## Articolul 18 - Legea aplicabilă și dispoziții finale

(1) Prezentul contract de finanțare este guvernat de legea română.

(2) În eventualitatea apariției unui diferend între Autoritatea Contractantă și Beneficiar, survenit din încheierea ori executarea acestui Contract, se va încerca soluționarea acestuia pe cale amiabilă. În situația în care nu se poate ajunge la o înțelegere pe cale amiabilă, partea interesată se va adresa instanțelor de contencios administrativ competente potrivit legii, pentru soluționare potrivit dispozițiilor legale aplicabile în materia contenciosului administrativ.

**ANEXA II**

**MATERIALE ȘI ACTIVITĂȚI DE INFORMARE DE TIP PUBLICITAR**

Elementele de identitate vizuală ale proiectului, reprezentate de panouri, plăcuțe și autocolante informative, trebuie să asigure transparența necesară privind alocarea și utilizarea fondurilor europene nerambursabile acordate de către Uniunea Europeană și Guvernul României în cazul proiectelor care au fost aprobate pentru finanțare prin Programul Național de Dezvoltare Rurală 2014 – 2020 (PNDR). De asemenea, trebuie să furnizeze informații clare privind beneficiarul, denumirea investiției finanțate, valoarea proiectului contractat, autoritatea contractantă, proiectantul și executantul proiectului.

Pentru realizarea de către beneficiarii PNDR a materialelor de informare de tip publicitar (respectiv panouri informative publicitare, plăcuțe informative publicitare, autocolante informative publicitare și afișe informative publicitare) se vor respecta următoarele prevederi obligatorii generale minime:

1. vor respecta un format strict, pus la dispoziție de către DRP prin intermediul paginii oficiale de internet a Agenției, fiind adaptate doar informații specifice fiecărui proiect în parte;
2. vor fi realizate și aplicate în perioada de implementare a proiectului și pe o perioadă obligatorie de minim 5 ani de la data semnării Contractului de finanțare, majorată corespunzător cu prelungirea duratei de execuție a Contractului de finanțare peste termenul de 36 de luni, aprobată prin acte adiționale;
3. trebuie expuse în mod corect și continuu, de la momentul afișării și cel puțin până la finalul perioadei de monitorizare a proiectului;
4. vor fi amplasate în imediata vecinătate a spațiului în care se implementează proiectul, astfel încât să se asigure vizibilitatea optimă din toate punctele de acces public și fără a fi obturată sau îngreunată vizualizarea informațiilor de către alte elemente stradale sau naturale;
5. în cazul în care se degradează, astfel încât nu se mai permite vizualizarea corectă a informațiilor, beneficiarul PNDR va avea obligația să le înlocuiască pentru a permite publicului vizualizarea corectă a informațiilor, pe toată durata expunerii acestora;
6. nu se aplică soluții creative;
7. se vor respecta întocmai modelele puse la dispoziție prin pagina de internet oficială a Agenției în format editabil (www.afir.info – Informații utile – Elemente de identitate vizuală);
8. vor fi respectate și aplica specificațiile menționate la punctele C1.1 – (1), C1.1 – (2), C1.1 – (3) și C1.1 – (4).

**C1.1 – (1) PANOURI INFORMATIVE PUBLICITARE**

**Panoul informativ publicitar, de tip panou stradal, va fi aplicat de către beneficiarii PNDR care au obținut finanțare cu fonduri europene prin PNDR de peste 500.000 de euro**.

Pentru realizarea panourilor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(1) Amplasarea:**

1. respectarea normelor specifice circulației pe drumuri publice;
2. în cazul proiectelor de modernizare sau dezvoltare a infrastructurii rurale, vor fi amplasate minim 2 panouri informative astfel încât să fie marcată clar zona în care se desfășoară investiția respectivă;
3. se vor amplasa la sol, la o înălțime recomandată de 150 cm față de nivelul solului, în apropierea căii de acces.

**(2) Elaborarea și producerea**:

1. vor fi realizate în policromie;
2. dimensiunea va fi de: înălțime 150 cm; lățime 200 cm;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 5 cm între limita exterioară a panoului și elemente de conținut ale acestuia;
6. se recomandă realizarea din materiale rezistente la intemperii, pe o durată mare de timp (ex.: tablă, PVC etc.).

**(3)** **Elementele de informare** afișate (dimensiuni: elemente = înălțime x lungime; text = puncte/ pt):

1. stânga sus: stema Guvernului României (25 x 25 cm);
2. dreapta sus: steagul UE și textul UNIUNEA EUROPEANĂ (25 x 29 cm);
3. centru sus, în mijloc, următoarele texte:
   1. „Programul Național de Dezvoltare Rurală” (majuscule, bold, 165 pt);
   2. „Program finanțat de Uniunea Europeană și Guvernul României prin” (bold, 130 pt);
   3. „Fondul European Agricol pentru Dezvoltare Rurală” (majuscule, bold, 125 pt);
   4. „Europa investește în zonele rurale.” (majuscule, 80 pt).
4. caseta1, stânga sus, va conține următoarele informații:
   1. Textul „Proiect finanțat cu fonduri europene nerambursabile prin Programul Național de Dezvoltare Rurală (PNDR):” (100 pt );
   2. denumirea proiectului (bold, 100 pt);
   3. Textul „Beneficiar:” (100 pt);
   4. denumirea beneficiarului (bold, 100 pt).
5. caseta 2, stânga jos, va conține următoarele informații:
   1. Textul „Valoarea totală eligibilă a proiectului” (90 pt);
   2. menționarea valorii respective (bold, 100 pt);
   3. Textele „din care”, „Finanțare publică” și „Cofinanțare privată” (90 pt);
   4. menționarea fondurilor respective (bold, 100 pt).
6. spațiul 1, dreapta sus, va conține următoarele informații:
   1. Textul „Autoritatea Contractantă:” (100 pt);
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule, 115 pt);
   3. Textul „din cadrul Ministerului Agriculturii și Dezvoltării Rurale” (115 pt);
   4. Sigla Autorității Contractante (18 x 27 cm);
7. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold, 115 pt);
   2. Sigla LEADER (10 x 10 cm)
8. spațiul 2, dreapta jos va conține următoarele informații:
   1. Textele „Proiectant” și „Executant” (100 pt),
   2. mențiunea denumirii proiectantului și a executantului (bold, 100 pt);
   3. Textele „Demarare” și „Finalizare” (100 pt);
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold, 100 pt.).

**C1.1 – (2) PLĂCUȚE INFORMATIVE PUBLICITARE**

**Plăcuța informativă publicitară va fi aplicată de către beneficiarii PNDR care au obținut finanțare cu fonduri europene prin PNDR de peste 50.000 de euro și la sediile Grupurilor de Acțiune Locală.**

Pentru realizarea plăcuțelor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(1) Amplasarea:**

1. se vor aplica pe un corp imobil, la o înălțime recomandată de 130 – 200 cm (calculat de la sol la marginea de jos a plăcuței) față de nivelul solului;
2. se vor amplasa în apropierea căii de acces.

**(2) Elaborarea și producerea**:

1. vor fi realizate în policromie;
2. dimensiunea va fi de: înălțime 50 cm; lățime 70 cm;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 3 cm între limita exterioară a plăcuței și elemente de conținut ale acestuia;
6. se recomandă realizarea din materiale rezistente la intemperii, pe o durată mare de timp (ex.: tablă, PVC etc.).

**(3)** **Elementele de informare** afișate (dimensiuni: elemente = înălțime x lungime; text = puncte/ pt):

1. stânga sus: stema Guvernului României (8,5 x 8,5 cm);
2. dreapta sus: steagul UE și textul UNIUNEA EUROPEANĂ (8,5 x 9,7 cm);
3. centru sus, în mijloc, următoarele texte:
   1. „Programul Național de Dezvoltare Rurală” (60 pt);
   2. „Program finanțat de Uniunea Europeană și Guvernul României prin” (45 pt);
   3. „Fondul European Agricol pentru Dezvoltare Rurală” (45 pt);
   4. „Europa investește în zonele rurale.” (25 pt).
4. Caseta1, stânga sus, va conține următoarele informații:
   1. Textul „Proiect finanțat cu fonduri europene nerambursabile prin Programul Național de Dezvoltare Rurală (PNDR):” (35 pt);
   2. denumirea proiectului (bold, 40 pt);
   3. Textul „Beneficiar:” (35 pt);
   4. denumirea beneficiarului (bold, 40 pt).
5. Caseta 2, stânga jos, va conține următoarele informații:
   1. Textul „Valoarea totală eligibilă a proiectului” (30 pt);
   2. menționarea valorii respective (bold, 40 pt);
   3. Textele „din care”, „Finanțare publică” și „Cofinanțare privată” (30 pt);
   4. menționarea fondurilor respective (bold, 40 pt).
6. Spațiul 1, dreapta sus, va conține următoarele informații:
   1. Textul „Autoritatea Contractantă:” (35 pt);
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule, 40 pt);
   3. Textul „din cadrul Ministerului Agriculturii și Dezvoltării Rurale” (40 pt);
   4. Sigla Autorității Contractante (6 x 9 cm);
7. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold, 40 pt);
   2. Sigla LEADER (4 x 4 cm).
8. spațiul 2, dreapta jos va conține următoarele informații:
   1. Textele „Proiectant” și „Executant” (35 pt),
   2. mențiunea denumirii proiectantului și a executantului (bold, 35 pt);
   3. Textele „Demarare” și „Finalizare” (35 pt);
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold, 35 pt.).

**C1.1 – (3) AUTOCOLANTE INFORMATIVE PUBLICITARE**

**Autocolantul informativ publicitar va fi aplicat de către beneficiarii PNDR pe toate mașiniile, utilajele și echipamentele achiziționate prin proiectele finanțate cu fonduri europene.**

Autocolantul va fi realizat în cursul implementării proiectului și aplicat pe mașini, utilaje și echipamente în termen de maximum 20 de zile calendaristice de la data recepționării respectivelor bunuri.

Pentru realizarea autocolantelor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(1) Amplasarea:**

1. se vor aplica pe suprafața exterioară a mașinii, utilajului și echipamentului, la o distanță minimă de 10 cm de marginile exterioare;
2. se vor amplasa în cea mai vizibilă zonă pe toate suprafețele care sunt vizibile publicului;
3. se vor amplasa minimum 2 autocolante pe suprafețe diferite (se recomandă realizarea a aproximativ 9 autocolante, astfel încât să se poată înlocui în timp, în cazul în care acestea se degradează).

**(2) Elaborarea și producerea**:

1. vor fi realizate în policromie;
2. dimensiunea va fi de: înălțime 15 cm; lățime 21 cm;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 0,5 cm între limita exterioară a autocolantului și elemente de conținut ale acestuia;

**(3)** **Elementele de informare** afișate (dimensiuni: elemente = înălțime x lungime; text = puncte/ pt):

1. stânga sus: stema Guvernului României (3 x 3 cm);
2. dreapta sus: steagul UE și textul UNIUNEA EUROPEANĂ (3 x 3,4 cm);
3. centru sus, în mijloc, următoarele texte:
   1. „Programul Național de Dezvoltare Rurală” (18 pt);
   2. „Program finanțat de Uniunea Europeană și Guvernul României prin” (13 pt);
   3. „Fondul European Agricol pentru Dezvoltare Rurală” (13 pt);
   4. „Europa investește în zonele rurale.” (7 pt).
4. Caseta1, stânga sus, va conține următoarele informații:
   1. Textul „Proiect finanțat cu fonduri europene nerambursabile prin Programul Național de Dezvoltare Rurală (PNDR):” (10 pt);
   2. denumirea proiectului (bold, 12 pt);
   3. Textul „Beneficiar:” (10 pt);
   4. denumirea beneficiarului (bold, 12 pt).
5. caseta 2, stânga jos, va conține următoarele informații:
   1. Textul „Valoarea totală eligibilă a proiectului” (9 pt);
   2. menționarea valorii respective (bold, 12 pt);
   3. Textele „din care”, „Finanțare publică” și „Cofinanțare privată” (9 pt);
   4. menționarea fondurilor respective (bold, 12 pt).
6. spațiul 1, dreapta sus, va conține următoarele informații:
   1. Textul „Autoritatea Contractantă:” (10 pt);
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule, 12 pt);
   3. Textul „din cadrul Ministerului Agriculturii și Dezvoltării Rurale” (12 pt);
   4. Sigla Autorității Contractante (2,1 x 3,2 cm);
7. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold, 12 pt);
   2. Sigla LEADER (1,2 x 1,2 cm).
8. spațiul 2, dreapta jos va conține următoarele informații:
   1. Textele „Proiectant” și „Executant” (10 pt),
   2. mențiunea denumirii proiectantului și a executantului (bold, 10 pt);
   3. Textele „Demarare” și „Finalizare” (10 pt);
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold, 10 pt.).

**C1.1 – (4) AFIȘE INFORMATIVE PUBLICITARE**

**Afișul informativ publicitar va fi aplicat de către beneficiarii PNDR care au obținut finanțare cu fonduri europene prin PNDR de maximum 50.000 de euro fonduri europene**.

Pentru realizarea afișelor, beneficiarii vor consulta și descărca modelul disponibil pe pagina de internet a AFIR (*www.afir.info – Informații utile – Elemente de identitate vizuală*) și vor respecta următoarele prevederi minime:

**(1) Amplasarea:**

1. se vor aplica pe suprafața exterioară sau în imediata vecinătate (dacă nu se poate aplica corect pe suprafața exterioară) a spațiului în care se implementează proiectul, la o distanță minimă de 10 cm de marginile exterioare;
2. se vor amplasa în cea mai vizibilă zonă pe toate suprafețele vizibile publicului;
3. se vor amplasa minimum 2 afișe pe suprafețe diferite (se recomandă realizarea a aproximativ 9 afișe, astfel încât să se poată înlocui în timp, în cazul în care acestea se deteriorează).
4. afișele vor fi amplasate astfel încât partea de jos a afișului să fie la o înălțime de minim 130 cm și maxim 200 cm.

**(2) Elaborarea și producerea**:

1. vor fi realizate în policromie;
2. dimensiunea va fi de: înălțime 59,4 x 42 cm (format standard A2), portrait/ vertical;
3. fundalul va fi alb;
4. fontul utilizat pentru text va fi Calibri, negru, alb (pentru textul aplicat în caseta albastră) și albastru (pentru PNDR și FEADR);
5. marginea exterioară de siguranță va fi de 0,5 cm între limita exterioară a autocolantului și elemente de conținut ale acestuia;
6. tipărirea se va realiza pe hârtie lucioasă (tip waterproof), cu o densitate recomandată de 150 gr/m2, dar nu mai puțin de 100 gr/m2;

**(3)** **Elementele de informare** afișate (dimensiuni: elemente = înălțime x lungime; text = puncte/ pt):

1. stânga sus: stema Guvernului României (5 x 5 cm);
2. dreapta sus: steagul UE și textul UNIUNEA EUROPEANĂ (5 x 5,7 cm);
3. centru sus, în mijloc, următoarele texte:
   1. „Programul Național de Dezvoltare Rurală” (60 pt);
   2. „Program finanțat de Uniunea Europeană și Guvernul României prin” (30 pt);
   3. „Fondul European Agricol pentru Dezvoltare Rurală” (40 pt);
   4. „Europa investește în zonele rurale.” (20 pt).
4. Caseta1, centru sus, va conține următoarele informații:
   1. Textul „Proiect finanțat cu fonduri europene nerambursabile prin Programul Național de Dezvoltare Rurală (PNDR):” (35 pt);
   2. denumirea proiectului (bold, 30 pt);
   3. Textul „Beneficiar:” (35 pt);
   4. denumirea beneficiarului (bold, 30 pt).
5. Caseta 2, centru mijloc, va conține următoarele informații:
   1. Textul „Valoarea totală eligibilă a proiectului” (30 pt);
   2. menționarea valorii respective (bold, 30 pt);
   3. Textele „din care”, „Finanțare publică” și „Cofinanțare privată” (30 pt);
   4. menționarea fondurilor respective (bold, 30 pt).
6. spațiul 1, dreapta și stânga mijloc, va conține următoarele informații:
   1. Textele „Proiectant” și „Executant” (30 pt),
   2. mențiunea denumirii proiectantului și a executantului (bold, 30 pt);
   3. Textele „Demarare” și „Finalizare” (30 pt);
   4. cu mențiunea datei la care a fost demarată implementarea proiectului și a datei la care se prevede finalizarea implementării proiectului (bold, 30 pt.).
7. caseta 3, dreapta sus, va conține următoarele informații:
   1. Textul „Autoritatea Contractantă:” (35 pt);
   2. Textul „AGENȚIA PENTRU FINANȚAREA INVESTIȚIILOR RURALE” (bold, majuscule, 35 pt);
   3. Textul „din cadrul Ministerului Agriculturii și Dezvoltării Rurale” (35 pt);
   4. Sigla Autorității Contractante (5 x 7,7 cm);
8. doar pentru proiectele finanțate prin LEADER: dreapta mijloc, va conține următoarele informații:
   1. Textul „Proiect finanțat prin LEADER” (bold, 30 pt);
   2. Sigla LEADER (3,5 x 3,5 cm).

**C1.1 – (5) MEDIATIZAREA PRIN INTERNET**

Beneficiarul PNDR va afișa cel puțin pe prima pagină a site-ului propriu de internet, doar dacă aceasta există, o casetă informativă, astfel încât aceasta să fie vizibilă în jumătatea de sus a primei pagini a site-ului.

Caseta informativă va conține exact informațiile menționate în materialele prezentate la punctele C1.1 – (1), C1.1 – (2), C1.1 – (3) și C1.1 – (4), iar modul de afișare al acestora va fi integrat cu site-ul beneficiarului și proporționat astfel încât să se asigure o vizibilitate corectă a informațiilor.

De asemenea, în interiorul casetei sau în vecinătatea ei trebuie să existe și un hyperlink către site-ul internet al Comisiei referitor la FEADR.

**C1.1 – (6) MEDIATIZAREA PRIN MATERIALE TIPĂRITE ȘI MULTIMEDIA**

Beneficiarul PNDR va menționa, în cadrul materialelor care fac referire sau prezintă operațiunea finanțată cu fonduri europene prin PNDR, informații privind finanțarea respectivei operațiuni.

Informațiile și elementele minime pe care trebuie să le menționeze beneficiarul PNDR sunt:

1. Proiect finanțat cu fonduri europene nerambursabile prin Programul Naţional de Dezvoltare Rurală (PNDR).

2. Programul Naţional de Dezvoltare Rurală este implementat de Agenția pentru Finanțarea Investițiilor Rurale, din subordinea Ministerului Agriculturii și Dezvoltării Rurale.

3. PNDR este finanțat de Uniunea Europeană și Guvernul României prin Fondul European Agricol pentru Dezvoltare Rurală;

4. Alte informații privind operațiunea finanțată, conform informațiilor menționate la punctele C1.1 – (1), (2), (3) și (4), după caz.

**C1.1 – (7) MEDIATIZAREA PRIN ACȚIUNI PUBLICE**

Beneficiarul va susține mediatizarea proiectului finanțat cu fonduri europene prin participarea benevolă la evenimente de prezentare media sau publică a proiectului.

În cazul identificării proiectului ca fiind un exemplu de bună practică va participa benevol la evenimente pentru diseminarea celor mai bune practici în domeniu și va facilita mediatizarea activității finanțate prin PNDR.

1. Regulamentul (UE) nr. 1407/2013 din 18 decembrie 2013 privind aplicarea articolelor 107 şi 108 din Tratatul privind funcţionarea Uniunii Europene ajutoarelor de minimis, publicat în Junalul oficial al Uniunii Europene nr. 352, 24.12.2013, p. 1-8; Ordinul ministrului agriculturii și dezvoltării rurale nr. 1731/ 13.07.2015 privind instituirea schemei de ajutor de minimis ,,Sprijin acordat microîntreprinderilor și întreprinderilor mici din spațiul rural pentru înființarea și dezvoltarea activităților economice neagricole” [↑](#footnote-ref-1)